ઓખામાં મકડાયેલી શંકાસ્પદ મુસ્લિમ મહિલા માનસિક રોગી હોવાનુ જાહેર થયા બાદ પોલીસ તેના પરિવારની વિગતો મેળવી હતી. આ મહિલાનું નામ તેણે ઉમ્મે શમસુદિન કુલસૂમ જણાવ્યું છે જે. મૂળ યુપીના જોનપુર જિલ્લાની રહેવાસી હોય અને ડિપ્રેશનના કારણે છેલ્લા 6 મહિનાથી તેના ઘરેથી નીકળી ગઈ હોવાનું જણાવ્યું હતું. જોકે હજી પણ તેના પરિવારજનો તેને લેવા આવ્યા ન હોવાથી મહિલાને પોલીસ સ્ટાફે જ આશરો આપેલો છે. ઉલ્લેખનીય છે કે ઓખા રેલ્વે પોલીસ દ્વારા રેલ્વે સ્ટેશન પર ગત શુક્રવારે ચેકિંગ કાર્યવાહી દરમિયાન અમદાવાદ-ઓખા પેસેંજર ટ્રેનમાં આવેલી એક મુસ્લિમ મહિલાની શંકાસ્પદ હાલતમાં અટકાયત કર્યા બાદ તેની તપાસી લેતા તેની પાસે રહેલા સામાન માંથી પોલીસને એક બૂકમાં હાથેથી દોરેલા ટાટા કેમિકલ સહિતના નકશા મળી આવ્યા હતા.